section_heading: Obiteljska povijest
paragraph_text: Preko puta Husejnije džamije u Gradačacu postoji jedan mezar gdje je, prema natpisu na njemu, sahranjen Mehmed‐kapetan, sin Osman‐kapetana Gradačlije godine 1169 h. (1755/56). Na temelju ovoga natpisa, dakle, može se pretpostaviti Muhamed‐kapetan, zapravo Mehmed-kapetan, budući da se često ova dva imena zamjenjuju, te da je nakon smrti ovoga Mehmed‐kapetana 1755/56., a prije Mehmed-kapetana, oca Osman-kapetanova, postojao još jedan kapetan čije ime nije poznato, ali je svakako na kapetanskoj dužnosti mogao biti između 1755/56. i 1765., kada se pojavljuje Mehmed-kapetan koji te godine obnavlja gradačačku utvrdu. Nakon ovoga Mehmed‐kapetana izvjesno je da je kapetansku dužnost obnašao Osman-kapetan, jedan od najmoćnijih bosanskih kapetana. Osman-kapetan je u Modriči obnovio Bijelu džamiju, i u njenoj blizini izgradio veliki han, kao i jednu medresu i pred njom česmu. Jednu je medresu sagradio i u Gračanici.